Nafarroako Parlamentuko Mahaiak, 2020ko urriaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Errege Bardeako Biosferaren Munduko Erreserbaren eta Parke Naturalaren mugan parke eoliko bat instalatzeko proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urriaren 26an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egin du, hurrengo Osoko Bilkuran ahoz erantzun dakion.

Prentsaren bidez jakin dugunez, Green Capital Energy enpresak aurreikusi du 75 haize-sorgailuz osatutako parke eoliko bat instalatzea Errege Bardeako Biosferaren Munduko Erreserbaren eta Parke Naturalaren mugan.

Hainbat kolektibo ekologistak ohartarazi dutenez, parke eoliko hori Nafarroako eta Aragoiko lurretan jartzeak faunari kalte egin diezaioke, batez ere erreserba horretan bizi diren hegazti harrapariei; izan ere, hegazti harrapariek parke eolikoa jarri nahi den eremura bidaiatzen dute, elikagai bila.

Aspaldidanik salatzen ari garen bezala, inguruko fauna bereziak (arrano beltzak, sai arreak, Naumann belatzak edo miruak) ezinbestean pairatzen ditu Errege Bardean kokatutako Tiro Poligonoaren afekzioak, eta zalantzarik gabe aipatzen dugun proiektu honek nabarmen areagotu ditzake afekzio horiek.

Galdera

Zer informazio du Nafarroako Gobernuko Landa Garapeneko eta Ingurumeneko kontseilariak Errege Bardeako Biosferaren Munduko Erreserbaren eta Parke Naturalaren mugan parke eoliko bat instalatzeko proiektuari buruz, eta zer jarrera du horren inguruan?

Iruñean, 2020ko urriaren 21ean

Foru parlamentaria: Marisa De Simón Caballero